ISIGIDIMI SAMAXOSA, MARCH 1, 1883.

3

Ngokwelixesha enyakeni kubonakala ukuba utshaba lwabantu oludala—Ukufa—luhamba ngekuba kuzilwa. Ngencwadi ezivela e Ncemera siva ukuba kubube u *Bakaco* into ka *Magwanya* inkulelane yalomzi, umfo obenexesha engomdala kulo ramente indala ipantsi kwesicaka sika Tixo u Rev. R. Birt. Oku kwenzeke ngo 21 ka February.—E Gcebula sifumene udaba lokusweleka ko Mr. *Isaac Nginda,* unyana ka Mr. Booy Nginda. Izimeko zokumka kwake zezizala usizi. Uti ngolwesi Tatu 14 Feb., aye kufuna inkomo; angabuyi; afu- nyanwe emva kwentsuku ezimbini efile, kubonakala ukuba udutyulwe. Nto imdubuleyo ayinamxeli. U Yisaka lo yindodana eyaka yafunda e Mtwaku, e Nxukwebe, nalapa e Dikeni, kwiminyaka edlulileyo. Akuxesha lide etshatile nobefudula engu Miss T. Mankai wase Mkubiso.—Owesitatu umpanga ngoka Master *James Nyati,* obeqelwe ngegama elingu *Jimmy,* wase Nxukwebe. Lendodana imka isencinane, ingekangeni nakumashumi amabini eminyakeni. Nanto ibanga ukuba side sicinge ngokuba ufanelwe yindawo kweli pepa, nakwezi “ Mpawana,” kungokuba wabe yindodana elula- mileyo netandekayo kubo bonke abayaziyo, nebomi bebute- mbisa ukuba ingaba ngoya kushiya igama emhlabeni. Wafu- nda e Nxukwebe, ebeyitanda kunene imfundo. Wabeya kuba yinkwenkwezi eqaqambileyo ezulwini lemfundo yabantsundu, ukuba wabengatanga waxakwa yintloko ebingazanga yahlukana naye. Isiqiniselo sotitsbala wasifumana esemncinane. Ixesha elitile ubeyi titshala kwa Njokweni e Ngqushwa. Amazwi ake ayengawokuba uya kudla umtendeleko ezulwini. Ukutsho kwake kwakunge Cawa epambi ko Mtendeleko. Usandulele ukuya kwelo sisinga kulo sonke ngo 31 ka January. —Oku kwenjenje sikuza abo kuyikolisileyo i Nkosi ukuba ibatwese lomtwalo wokulila.

ISIHELEGU E-SOMERSET EAST.

Esinye sezenzo ezixela intliziyo sehle e Somerset East kuzo ezintsuku (20 Feb.) U W. Oliver Leppan, igqweta, libulele umfazi walo ngohlobo olungaqele kuviwa zindlebe zonyana babantu. Nto ebanga ukuba esi senzo senzakalise umxelo ngapezulu, kukuba lendlu asiyeyama ququlurana nje apo e- Somerset. U-Olly (kuba ubesaziwa ngelo gama kakulu) ngowosapo olwaziwayo kwimi mandla yase Somerset nase Bedford. U Mrs. Leppan, yintombi yenene u Professor T. Kyd, M.A. (Aberdeen,) obenexesha elide efundisa *(i-Mathematics* ne *Natural Philosophy)*kwinkundla yemfundo abati yi Gill College, apo e Somerset, ngoku use Murraysburg. Ubevela e Swarsuku (Zwagers Hoek) u-Olly ngobu busuku enze eli nyala ngabo. Uqube ngolu hlobo. Umbete ngesabokwe, esamahashe ekari sona. Umzimba ufunyenwe uze, ungenayo nengubo yokulala ; ekubonakala ukuba ubetyakatya umzimba onganayo nento. Yinto ebete imivumbo ayaba nakubalwa, Iwalukoko olunye. Abanye bati ikwikulu lina mivumbo isibozo. Sicinga ukuba bafunisela kodwa. Ati amagqira abizwe kwali gqwira-lama-gqwira eli, xa u Mrs. Leppan kubonakalayo ukuba upefumla okokugqibela, alike wona selefile, imbangi ikokukubetwa. Ubanjiwe kwalapo wasiwa entolongweni. Pambi ko Mr. Lorenzo Boyes, imantyi, uti intloko nomsila wesenzo esibi kangaka, yimvilopu ayifumene ibalwe ngesandla senkosikazi yake isiya ku Mr. Sibanizashe ongaxelwayo. Ubekubuza ukuba yeyona ntonina le akafumana mpendulo : ubekuti emfazini ete izitshixo zetyeya zako ndibeculule lento, akakatsho. Salandela ke isipango ngesabokwe, esimkwelelisileyo umtaka Professor Kyd kweli lizwe ngohlobo olumdaka olunjelona! Umbali wale nteto omaziyo lo Oily akamangele kakulu kukuba ade enze into enje, umangala kukuba ayenze ide ibe njengokuba injalo njeke. Asimmangaliso ukuba ati amapepa esi senzo sirazule intliziyo zabo bonke abemi be Somerset East. Kwaba ngabahlobo bale nkosikazi abanjengo Professor Kyd nentsapo yake, nabamelene neli nene njengokuba umbali wale nteto anjalo, mu tu amazwi okuxela uhlobo loku ngxwelereka kwentliziyo zabo.

Lomandla wase Somerset East ubonakala ucunyiwe zizihlo ezimdaka, nezingena kucingwa mntu pambi kokuhla kwazo. Yiminyakana emihlanu edluleyo wahlahla abantwana besake isinqe u Bulu, into yase Swazini—kwase Somerset; ngonyaka odlulileyo i Lawu u Schoeman labulala umfazi walo—kwase Somerset; enye ingqatana yonondala isand’ukuxonywa ngoku bulala u Mr. James Lawman—kwase Somerset. Namhla kwa kule ncwadi yamagqwira singenisa igama lika William Oliver Leppan. Akukaneliswana, Moloko, tixo we gazi!

UMANYANO NGE-NCUBEKO.

Lenteto ilandelayo, yinteto ebibekiswe ku Dr. Dale ngenxa yokulunga kwake akubonakalalisileyo kwabantsundu, ngokuti angavumelani nokuba anqunyulwe amalungelo abo emfundo, njengoko ama Bulu ebenga kunganjalo, kuko nempendulo yake ke, ependula lomadoda entlanganiso Yomanyano Ngo ncubeko. Kukade uninzi belukalaza, lusiti ezi ntlanganiso azinaziqamo; njengokuba kodwa namhla kubonakala ukuba zizakuba ngumlomo womzi omnyama nje, siyatemba ukuba inteto yokutshabisa nokunyelisa yoyekwa :—

Lovedale, Alice, 19 Jan., 1883.

Nkosi,—Sinyuliwe ke ukuba sibe libutwana eliya kunikela lenteto kuwe, iyinteto ke egqitywe, nenikelwa yintlanganiso, Yomanyano Ngencubeko, eyayise Xesi (Burnshill) ngomhla wesitoba noweshumi, senjenje ke ukukubalela :—Lentlanganiso yenjenje ukuyibonisa imbulelo yayo kwinteto emnandi yobuhlobo eboniswe yimpendulo eyenziwa ngu Dr. Dale ependula inteto yalantlanganiso inkulu yayise Cradock ngo September ogqitileyo, eyayiteta ngokuba kunqunyulwe imfundo yabantsundu, ngokuti kungatunyelwa mali yokuxasa izikolo zabo ; iti ke lentlanganiso, kundawonye nokubulela amalungelo angapambili, ibe itemba ukuba koqubeka kwangokunjalo nangoku, kubonakalanje okokuba aya kulenzela ukulunga okutile ilizwe ; inqwenele ke okokuba ezindawo zenziwe inteto enjengale ke :—

Ezindawo zikankanyiweyo kule nteto yentlanganiso zifike zi- minyele into yonke ebesingayitetayo, ngapandle kokuba sixele ukumangaliswa kwabantsundu yinto enje ngale yenziwe lumelwane Iwabo ama Bulu ukude asuke anxamele ukubahluta intwana abayifumanayo kulengxowa yakomkulu, abati ke abantsundu nabo bayagalela kuyo; ngenyaniso bafumana lenteto yempendulo ibakolisile kanye.

Singabako futi,

J. Tengo-Jabavu, Umncedisi wo-Mongameli,

J. Knox Bokwe, Umgcini Ndyebo,

Eben. Magaba, Umfundisi wase-Wesile.

Langham Dale, Esq., M.A., LL.D.,

Mpatiswa Wemfundo,

Cape Town.

Kwi-Botwe Lemfundo,

Cape Town, Jan. 29, 1883.

Zinkosi.—Ngokubekisele kwincwadi yenu, ye 19. Ndingati kuni u Mpatiswa Micimbi Yemfundo, okukokwake yena njengo Mpatiswa uyavumelana nokuxaswa kwemfundo yaba ntsundu, nakuba kuko intetwantetwana ezikoyo ekuboniswa ukungabi ni kwemfundo yabo. Uti yena u Dr. Dale ngelake amalungelo okufundiswa, nokuqeqeshwa kwabamnyama kuyabonakala okokuba asayakuke afunwe ngabemi be Koloni nabangapandle, ukude uhlanga luze kuba yinto oloba yiyo ekukanyeni.

Intlanganiso yenu Yomanyano Ngencubeko, kokuka Dr. Dale ukubona ibingenza into enkulu ukukanyisela uhlanga kwinto ebelufanele ukuyenza ukukutaza imfundo. Kuqinisekile okokuba njengokuba umfo olumkileyo ebafundisa abantwana bake ngangoko anako, okokuba ibiya kuti impi entsundu yenjenjalo ukulinga ukubanelisa abafundisi bentsapo, ngendawo yokubahlaula ngomsebenzi wabo, Ibotwe Lemfundo, beliya kulinga ukubaxuma kwimizamo yabo.

Ndingowenu, futi

Geo. Maconachie, Umbali.

Mr. J. Tengo-Jabavu,

Umncedi-Mongameli

Womanyano Ngencubeko.